Leonid Yakuboviç

Leonid Arkadyeviç Yakuboviç (31 iyul 1945, Moskva, SSRİ) — Sovet və Rus televiziya aparıcısı, aktyor, ssenarist, yazıçı, prodüser . Rusiya Federasiyasının xalq artisti (2002) . Rusiya Yəhudi Konqresi İctimai Şurasının üzvü . Daha çox "Pole çudes" verilişinin aparıcısı və bədii rəhbəri kimi tanınır.

 Həyatı 
31 iyul 1945-ci ildə Moskvada anadan olub.

Atası — Arkadi Solomonoviç Yakuboviç (1913–1983) — mühəndis, dizayn bürosunun müdiri, Böyük Vətən Müharibəsinin iştirakçısı, Qırmızı Ulduz ordeni sahibi Anası — Rimma Semyonovna Yakuboviç (qızlıq soyadı Şenker; 1919–2005) — həkim-ginekoloq

Moskva Elektron Mühəndislik İnstitutunada təhsil aldığı illərdə Tələbə Miniatürlər Teatrında oynamışdır. Sonra təhsilini V. V. Kuybışev adına Moskva İnşaat Mühəndisliyi İnstitutuna davam etdirir . Təhsil aldığı müddətdə 1960–70-ci illərdə institutun ŞHK komandasında oynayıb.

1976–1977-ci illərdə Lixaçyov adına zavodda tornaçı kimi çalışıb.

1979-cu ildən ədəbi fəaliyyətlə məşğul olur "Hə, oğlanlar!" və "Hə, qızlar!" verilişlərinin mətn və senarilərini yazmışdır. 1980-ci ildən — Moskva dramaturqları İttifaq Komitəsinin üzvüdür.

1988-ci ildə ilk Moskva gözəllik yarışının ssenari müəllifi və aparıcısı olmuşdur.

1984-cü ildən 1991-ci illərdə auksionçu kimi fəaliyyət göstərib.

1991-ci ildə o, yeni aparıcı " Pole çudes" verilişinin sınaq çəkilişlərinə qatılmış və uğur qazanmışdır. 1991-ci ilin noyabr ayından bu günə qədər televiziya oyununun daimi aparıcısı, eyni zamanda rəhbəridir.

"Rusiya Bilyard İdman Federasiyası"nın vitse-prezidenti olmuşdur .

1997-ci ildə Türkiyədə keçirilən ilk Dünya Aerokosmik Olimpiya Oyunlarında iştirak etmişdir .

 Siyasi fəaliyyəti 
1995-ci ildə Dövlət Dumasına seçkilərə qatılmış, amma təmsil olunduğu partiya 5%-lik həddi keçə bilməmişdir.

 Şəxsi həyatı 
 İlk həyat yoldaşı Raisa
 İkinci həyat yoldaşı Qalina Yakuboviç (qızlıq soyadı- Antonova) — "Gorojankin" ansamblının keçmiş solisti
 oğlu — Artyom Leonidoviç Antonov (05.04.1973-cü il-də anadan olmuşdur) Moskva İnşaat Mühəndisliyi İnstitutunu bitirib. "Pervıy kanal"da Məlumat Proqramları Müdirliyində (DIP) işləyir
 nəvəsi — Sofya Artyomovna Antonova (04.10.2000 anadan olub)
 üçüncü həyat yoldaşı — Marina Yakuboviç (qızlıq soyadı-Vidova), VID televiziya şirkətində işləyir . Cütlük hal-hazırda ayrı yaşayır .
 qızı — Varvara Leonidovna (Varya) Yakuboviç (28 mart 1998-ci il təvəllüdlü)


 Kitablar 
 2010 — Lap azca … Naşir: Vagrius ISBN 978-5-9697-0779-5 .

 İstinadlar 

 Xarici keçidlər 
 Leonid Yakuboviç: Heydər Əliyev tarixi şəxsiyyətdir
 Leonid Yakuboviç: Heydər Əliyev yüksək intellekt, güclü xarizma sahibi idi

Kateqoriya:SSRİ-nin televiziya aparıcıları
Kateqoriya:Moskvada doğulanlar
Kateqoriya:Rusiyanın televiziya aparıcıları
Kateqoriya:SSRİ aktyorları
Kateqoriya:Rusiya aktyorları
Kateqoriya:SSRİ ssenaristləri
Kateqoriya:Rusiya yazıçıları
Kateqoriya:Rusiya ssenaristləri
Kateqoriya:Rusiya yəhudiləri
Kateqoriya:Rusiya prodüserləri
Kateqoriya:XX əsr aktyorları
Kateqoriya:XX əsrin ssenaristləri
Kateqoriya:XXI əsr aktyorları